CELEX: 52007PC0521
Language: mt
Date: 2007-09-13
Title: Proposta għal deċiżjoni tal-Kunsill fir-rigward ta' l-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea

Avviż Legali Importanti

|

52007PC0521

Proposta għal deċiżjoni tal-Kunsill fir-rigward ta' l-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea  /* KUMM/2007/0521 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.9.2007KUMM(2007) 521 finaliProposta għalDEĊIŻJONI TAL-KUNSILLfir-rigward ta' l-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea(preżentata mill-Kummissjoni)MEMORANDUM TA' SPJEGAZZJONIFit-22 ta' Novembru ġie ffirmat Ftehim ta' Qafas bejn il-Komunità Ewropea u s-Serbja u Montenegro dwar il-prinċipji ġenerali għall-parteċipazzjoni tas-Serbja u Montenegro fi programmi Komunitarji [1] . Il-Ftehim ta' Qafas ġie approvat mid-Deċiżjoni tal-Kunsill 2005/527/KE [2] , u daħal fis-seħħ fis-27 ta' Lulju 2005.Madanakollu, minn meta l-Montenegro ħa l-indipendenza fit-3 ta' Ġunju 2006, dan il-Ftehim ta' Qafas m'għadux applikabbli għall-Montenegro.Sabiex il-Montenegro jerġa' jingħata l-istess vantaġġi li jgawdu l-pajjiżi l-oħra tal-Punent tal-Balkani, ġie mehmuż protokoll speċifiku mal-Ftehim ta' Stabilizzazzjoni u Assoċjazzjoni (SAA) li jiġbor fih il-kontenut tal-Ftehim ta' Qafas preċedenti (il-Protokoll 8). L-Artikolu 132 ta' l-SAA jiddikjara: "Il-Protokoll 8 jistabbilixxi l-prinċipji ġenerali għall-parteċipazzjoni tal-Montenegro fi programmi Komuntarji."Sakemm l-SAA jidħol fis-seħħ, wara li ssir ir-ratifika mill-Montenegro, il-Komunità u l-Istati Membri, il-Kummissjoni Ewropea, skond id-direttivi tan-negozjati u l-Artikolu 139 ta' l-SAA nnifsu, qegħdin jipproponu li jikkonkludu Ftehim Temporanju (FT) li jippermetti d-dħul fis-seħħ tad-dispożizjonijiet kummerċjali, u dawk b'rabta mal-kummerċ, ta' l-SAA mill-aktar fis possibbli wara l-iffirmar ta' l-SAA.Il-Protokoll 8, dwar il-prinċipji ġenerali għall-parteċipazzjoni tal-Montenegro fi Programmi Komunitarji, ma jistax jagħmel parti minn dan il-Ftehim Temporanju billi m'għandu l-ebda rabta mal-kummerċ.Għalhekk, sabiex il-Montenegro jingħata l-possibbiltà li jipparteċipa fi Programmi tal-Komunità Ewropea, il-Kummissjoni tipproponi li tapplika l-Protokoll 8 tal-Ftehim b'mod provviżorju, permezz ta' Skambju ta' Ittri bejn il-Komunità u r-Repubblika tal-Montenegro.Proposta għalDEĊIŻJONI TAL-KUNSILLfir-rigward ta' l-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, dwar il-prinċipji ġenerali għall-parteċipazzjoni tal-Montenegro fi programmi tal-Komunità EwropeaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropej u b'mod partikolari l-Artikolu 310 b'rabta ma' l-Artikolu 300(2), l-ewwel paragrafu, l-ewwel u t-tieni sentenza,Wara li kkunsidra l-proposta tal-Kummissjoni[3],Billi:1.  Il-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra (minn issa 'l quddiem: "il-Ftehim) ġie ffirmat fil- […], soġġett għall-konklużjonijiet possibbli tiegħu f'data aktar tard.2.  Il-Protokoll 8 ta' dan il-Ftehim jiġbor fih, fis-sustanza, il-kontenut, fir-rigward tal-Montenegro, tal-Ftehim ta' Qafas bejn il-Komuità Ewropea u s-Serbja u l-Montenegro dwar il-prinċipji ġenerali għall-parteċipazzjoni tas-Serbja u Montenegro fi programmi Komunitarji[4], li l-Kunsill ikkonkluda permezz tad-Deċiżjoni 2005/527/KE[5].3.  Minħabba l-indipendenza tiegħu, il-Ftehim ta' Qafas m'għadux applikabbli fir-rigward tal-Montenegro. Madanakollu, il-Montenegro għandu jibqa' jkollu l-possibbiltà, bħal fil-każ tal-pajjiżi l-oħra kollha tal-Punent tal-Balkani, li jipparteċipa fi programmi tal-Komunità Ewropea.4.  Għalhekk huwa meħtieġ li tiġi pprovduta l-applikazzjoni provviżorja tal-Protokoll 8 fuq il-Ftehim, sakemm jitlestew il-proċeduri meħtieġa li jdaħħlu l-imsemmi Ftehim fis-seħħ,IDDEĊIEDA KIF ĠEJ:Artikolu 1Il-Ftehim fis-sura ta' Skambju ta' Ittri bejn il-Komunità u r-Repubblika tal-Montenegro, li jipprovdi għall-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Repubblika ta' Montenegro, fuq in-naħa l-oħra, dwar il-prinċipji ġenerali fir-rigward tal-parteċipazzjoni tal-Montenegro fi programmi tal-Komunità Ewropea, huwa approvat f'isem il-Komunità permezz ta' din id-Deċiżjoni.It-test tal-Ftehim fis-sura ta' Skambju ta' Ittri huwa mehmuż ma' din id-Deċiżjoni, kif ukoll it-test tal-Protokoll 8.Artikolu 2Il-President tal-Kunsill huwa hawnhekk awtorizzat biex jaħtar il-persuna/i bis-setgħa li jiffirma/w il-Ftehim fis-sura ta' Skambju ta' Ittri biex b'hekk jorbtu l-Komunità.Magħmul fi Brussell,Għall-KunsillIl-PresidentANNESSFTEHIM FIS-SURATA’ SKAMBJU TA’ ITTRIfir-rigward ta' l-applikazzjoni provviżorja tal-Protokoll 8 fuq il-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, dwar il-prinċipji ġenerali għall-parteċipazzjoni tal-Montenegro fi programmi tal-Komunità EwropeaA. Ittra mingħand il-KomunitàBrussell, [...]Sinjur,Għandi l-unur nirreferi għall-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, iffirmat illum, u partikolarment għall-Protokoll 8 dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea.Sakemm il-Ftehim ta' Stabilizzazzjoni u Assoċjazzjoni jidħol fis-seħħ, għandi l-unur nipproponilek li l-Komunità Ewropea u l-Montenegro mil-lum japplikaw provviżorjament il-Protokoll 8 dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea.Jekk dan ta' hawn fuq huwa aċċettabli għar-Repubblika tal-Montenegro, din l-ittra u l-konferma tiegħek flimkien għandhom jikkostitwixxu ftehim bejn il-Komunità Ewropeja u r-Repubblika tal-Montenegro.Jekk jogħġbok, Sinjur, aċċetta l-assigurazzjoni ta’ l-ogħla apprezzament tagħna.F'isem il-Komunità Ewropea[firem]B. Ittra mir-Repubblika tal-MontenegroBrussell, [...]Sinjur,Għandi l-unur nirrikonoxxi l-wasla ta’ l-ittra bid-data tal-lum li taqra kif ġej:"Għandu l-unur nirreferi għall-Ftehim ta' Stabilizzazzjoni u Assoċjazzjoni bejn il-Komunitajiet Ewropew u l-Istati Membri tagħhom, fuq in-naħa l-waħda, u r-Repubblika tal-Montenegro, fuq in-naħa l-oħra, iffirmat illum, u partikolarment għall-Protokoll 8 dwar il-prinċipji ġenerali għall-parteċipazzjoni tal-Montenegro fi programmi tal-Komunità Ewropea.Sakemm il-Ftehim ta' Stabilizzazzjoni u Assoċjazzjoni jidħol fis-seħħ, għandi l-unur nipproponilek li l-Komunità Ewropea u l-Montenegro mil-lum japplikaw provviżorjament il-Protokoll 8 dwar il-prinċipji ġenerali għall-parteċipazzjoni tal-Montenegro fi programmi tal-Komuità Ewropea.Jekk dan ta' hawn fuq huwa aċċettabli għar-Repubblika tal-Montenegro, din l-ittra u l-konferma tiegħek flimkien għandhom jikkostitwixxu ftehim bejn il-Komunità Ewropeja u r-Repubblika tal-Montenegro.Jiena nista' nikkonferma li r-Repubblika tal-Montenegro taqbel mal-kontenut ta' l-ittra tiegħek.Nitolbok taċċetta, Sinjur, l-assigurazzjoni ta' l-ogħla apprezzament tiegħi.F’isem ir-Repubblika tal-Montenegro[firma]PROTOKOLL 8DWAR IL-PRINċIPJI ġENERALI GħALL-PARTEċIPAZZJONI TAL-MONTENEGRO FI PROGRAMMI TAL-KOMUNITÀ EWROPEAArtikolu 1Il-Montenegro ser titħalla tipparteċipa fil-programmi tal-Komunità Ewropea li ġejjin:a) il-programmi li huma elenkati fl-Anness tal-Ftehim ta' Qafas bejn il-Komunità Ewropea u s-Serbja u l-Montenegro dwar il-prinċipji ġenerali fir-rigward tal-parteċipazzjoni tas-Serbja u l-Montenegro fi programmi tal-Komunità[6],b) Programmi stabbiliti jew imġedda wara s-27 ta' Lulju 2005 u li jkun fihom klawsola ta' ftuħ li tipprevedi l-parteċipazzjoni tal-Montenegro.Artikolu 2Il-Montenegro għandu jikkontribwixxi finanzjarjament għall-baġit ġenerali ta’ l-Unjoni Ewropea b’mod li jikkorrispondi mal-programmi speċifiċi li jipparteċipa fihom.Artikolu 3Ir-rappreżentanti tal-Montenegro għandhom jitħallew jieħdu sehem, bħala osservaturi u għall-punti li jirrigwardaw il-Montenegro, fil-kumitati ta' ġestjoni responsabbli mis-sorveljanza tal-programmi li fihom il-Montenegro jikkontribwixxi finanzjarjament.Artikolu 4Proġetti u inizjattivi li jitressqu minn parteċipanti mill-Montenegro għandhom, safejn dan hu possibbli, jkunu suġġetti għall-istess kundizzjonijiet, regoli u proċeduri tal-programmi kkonċernati kif applikati għall-Istati Membri.Artikolu 5It-termini u l-kundizzjonijiet speċifiċi fir-rigward tal-parteċipazzjoni tal-Montenegro f'kull programm partikolari, b'mod partikolari il-kontribuzzjoni finanzjarja li għandha titħallas, għandhom jiġu stabbiliti bi ftehim, fis-sura ta' Memorandum ta' Spjegazzjoni, bejn il-Kummissjoni, li taġixxi f'isem il-Komunità, u l-Montenegro.Jekk il-Montenegro japplika għal għajnuna Komunitarja esterna fuq il-bażi tar-Regolament tal-Kunsill (KE) Nru 1085/2006 tas-17 ta' Lulju 2006 li jistabbilixxi Strument għall-Għajnuna ta' Qabel l-Adeżjoni (IPA)[7] jew fuq il-bażi ta' kwalunkwe Regolament simili li jipprevedi għajnuna Komunitarja esterna lill-Montenegro li jista' jiġi adottat fil-ġejjieni, il-kundizzjonijiet li jirregolaw l-użu ta' assistenza Komunitarja mill-Montenegro għandhom jiġu stabbiliti fi ftehim ta' finanzjament.Artikolu 6Il-Memorandum ta' Spjegazzjoni għandu jistipula, skond ir-Regolament Finanzjarju tal-Komunità, li ser jitwettqu kontroll jew verifiki finanzjarji minn, jew taħt l-awtorità tal-Kummissjoni Ewropea, l-OLAF u Qorti ta' l-Awdituri tal-Komunitajiet Ewropej.Għandhom jiġu adottati dispożizzjoniet dettaljati dwar il-kontroll u l-verifika finanzjarji, miżuri amministrattivi, penali u rkupru li jippermettu lill-Kummissjoni Ewropea, 'l-OLAF u 'l-Qorti ta' l-Awdituri sabiex jingħataw setgħat li jkunu ekwivalenti għas-setgħat tagħhom rigward il-benefiċjarji jew il-kuntratturi stabbiliti fil-Komunità.Artikolu 7Mhux aktar tard minn tliet snin wara d-data tad-dħul fis-seħħ ta’ dan il-Ftehim, il-Kumitat Temporanju jista' jirrevedu l-implimentazzjoni ta’ dan il-Protokoll fuq il-bażi tal-parteċipazzjoni effettiva tal-Montenegro f’wieħed jew aktar programmi tal-Komunità Ewropea.[1] ĠU L192, 22.7.2005, p. 28.[2] ĠU L192, 22.7.2005, p. 84.[3] ĠU C , , p. .[4] ĠU L 192, 22.7.2005, p. 29.[5] ĠU L 192, 22.7.2005, p. 84.[6] ĠU L192, 22.7.2005, p. 29.[7] ĠU L210, 31.7.2006, p. 82.